Diari Oficial de la Generalitat Valenciana


Sumari del DOGV 261, del 17-06-1985 (1985/804515)

ACORD de 27 de maig de 1985, del Consell de la Generalitat Valenciana, pel qual s'aprova definitivament la modificació del Pla General d'Ordenació Urbana de València i comarca, adaptat a la solució Sud al terme municipal de Burjassot.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   261

Data del DOGV
:   17-06-1985

Secció del DOGV
:   ALTRES DISPOSICIONS

Número del document
:   1985/804515


Data del document
:   27-05-1985

Organisme emissor
:   Presidència de la Generalitat

Tipus de document
:   Acord

Acord de 27 de maig de 1985, del Consell de la Generalitat Valenciana, pel qual s'aprova definitivament la modificació del Pla General d'Ordenació Urbana de València i comarca, adaptat a la solució Sud, al terme municipal de Burjassot.  
El Consell de la Generalitat Valenciana, en sessió celebrada el dia 27 de maig de 1985, adoptà, entre d'altres, l'acord que tot seguit es transcriu:   
"El Consell de la Generalitat Valenciana, en sessió celebrada el dia 27 de maig de 1985, adoptà l'acord següent:   
Vist el Projecte de Modificació del Pla General d'Ordenació Urbana de València i la seua Comarca al terme municipal de Burjassot.   
Vist que amb data 26 de març de 1982 el Ple de l'Ajuntament de Burjassot inicià un expedient de Modificació de l'esmentat "Pla General d'Ordenació Urbana de València i la seua Comarca adaptat a la solució Sud". Sotmés a informació pública segons un Edicte de l'Alcaldia de 7 de juny de 1982, inserit en el "Butlletí Oficial de la Província núm. 153, de 30 de juny de 1982, així com en el Diari "Las Provincias" del dia 4 de juliol i 3 de juliol tots dos de 1982, foren presentats dos escrits d?al·legacions, que després de la consideració per la Comissió Municipal Permanent de l'Ajuntament de Burjassot, en reunió celebrada el 17 de setembre de 1982, s'acordà sol·licitar documentació complementària al Pla i trametre a l'equip redactor del Projecte les suggerències presentades en els escrits esmentats.   
Vist que la Corporació Municipal en sessió de 29 d'octubre de 1982 aprovà inicialment, per majoria absoluta dels seus membres, l'esmentat Projecte de Modificació integrat per 3 elements:   
A) Creació d'una nova zona verda coneguda com "La Devesa", tot fent coincidir l'anterior zona verda amb el total d'una zona boscosa i mantenint la superfície de zones verdes previstes en el Pla General.   
B) Modificació de la qualificació d'una determinada zona com a "zona d'horta", i proposa la nova consideració com a "zona de tolerància industrial".   
C) Modificació de la qualificació d'una determinada zona com a "zona de tolerància industrial", que passa a ser "zona industrial especial".   
Vist que l'aprovació inicial del Projecte de Modificació fou sotmesa a informació pública segons un Edicte de l'Alcaldia de 3 de novembre de 1982, inserit en el "Butlletí Oficial de la Província" núm. 274, corresponent al dia 18 de novembre així com en el Diari "Levante" de data 27 de setembre de 1983, duta a terme aquesta darrera inserció segons Acord del Ple de l'Ajuntament de Burjassot de data 26 de setembre de 1983, i s'esmena així l'omissió observada per la Secretaria de la Corporació Administrativa Gran València l'1 de setembre de 1983.   
Vist que no s'ha formulat cap al·legació durant l'esmentat període d'informació pública, el Ple de l'Ajuntament de Burjassot aprovà provisionalment i per majoria absoluta dels seus membres el projecte esmentat.   
Vist que, elevat l'expedient a la Corporació Administrativa Gran València, el Projecte fou informat favorablement el 23 de març de 1983 per la Direcció Provincial del Ministeri d'Indústria i Energia, el dia 5 d'abril de 1983 per la Confederació Hidrogràfica del Xúquer, el 28 de març de 1983 per la Comissió Provincial d'Urbanisme, el 6 de juny de 1983 per la Direcció de Carreteres de la Direcció Provincial del Ministeri d'Obres Públiques i Urbanisme, i el 6 de juliol de 1983 per la Direcció Provincial del Ministeri d'Agricultura, Pesca i Alimentació. El dia 29 de setembre de 1983 el Consell General de la Corporació Administrativa Gran València informà favorablement, per majoria absoluta dels seus membres, el Projecte sotmés a la seua consideració, per be que condicionant la plena eficàcia de la seua decisió al resultat del període d'informació pública obert el 27 de setembre. L'Acord assolí l'eficàcia plena ja que, segons la certificació expedida pel Secretari de l'Ajuntament de Burjassot el 2 de novembre de 1983, durant el període d?informació pública no es presentà cap reclamació.   
Vist que elevat l'expedient a la Generalitat Valenciana, el Conseller d'Obres Públiques, Urbanisme i Transports amb data 2 d'agost de 1984 informà favorablement el Projecte de Modificació del Pla General de València i la seua Comarca al terme municipal de Burjassot, tocant a la modificació de zona verda, ordenant així mateix la seua remissió al Consell d'Estat a fi de que emetessen el dictamen preceptiu.   
Vist que el Consell d'Estat, en dictamen emés el 25 d'octubre de 1984, manifestà el criteri plenament favorable a l'aprovació de la modificació projectada, concloent que s'esqueia elevar a l'aprovació del Consell de la Generalitat Valenciana el Projecte de l'Ajuntament de Burjassot de Modificació del Pla General de València i la seua Comarca.   
Vist que, en data 7 de febrer de 1985, fou sol·licitat per l'Ajuntament de Burjassot a la Conselleria d'Obres Públiques, Urbanisme i Transports, que hom deixàs sense efecte l'aprovació del Projecte de Modificació de la zona de tolerància industrial corresponent a la zona C per tenir l'Ajuntament en tràmit la revisió del Pla General d'Ordenació Urbana, en la qual s'estudiaria amb millor deteniment l'ordenació urbanística de l'esmentada zona, acompanyant certificat de l'Acord adoptat per la Comissió Municipal Permanent en sessió de data 5 de 1985. L'esmentada sol·licitud fou reiterada mitjançant nou escrit de l'Ajuntament de data 14 de març de 1985 al qual s'adjunta certificació de l'Acord adoptat pel Ple de l'Ajuntament en sessió celebrada en data 25 de febrer de 1985.   
Atés que el Projecte consisteix en la Modificació d'un Pla General d'Ordenació Urbana que, si bé tremés conjuntament, es composa de 3 elements o zones (A, B i C), entre els quals cap distingir 2 Projectes perfectament diferenciats; suposant l'ordenació de les zones A i B una alteració de les zones verdes preexistents, regulada bàsicament per l'article 50 de la Llei sobre Règim del Sòl i Ordenació Urbana i pels articles 157 núm. 3 i 162 del Reglament de Planejament Urbanístic, i la zona C una modificació de la qualificació d'una determinada zona com a "zona de tolerància industrial" que passa a ser "zona industrial especial".   
Atés que en la tramitació de l'expedient s'ha seguit l'ordre d'actuacions regulat en els articles 123 a 130 del Reglament de Planejament Urbanístic, procediment aplicable en l'article 157.3 d'aquest Reglament. Alhora hom s'ha atés al que disposen els articles 3.r 2.1) i 4.t 1.b) de la Llei 40/1981, de 28 d'octubre, sobre règim jurídic de les Corporacions Locals, pel que fa als quòrum i informes que hi exigeixen.   
Atés que, en compliment del que estableix l'article 50 de la Llei del Sòl, ha estat emés tant el dictamen preceptiu del Consell d'Estat com l'informe favorable del Conseller d'Obres Públiques, Urbanisme i Transports de la Generalitat Valenciana, segons la competència atribuïda a aquest darrer pel Reial Decret 299/1979 de 26 de gener i el Decret del Consell de 2 d'agost de 1979.   
Atés que, de conformitat amb el que disposa per l'article 31 núm. 9 de l'Estatut d'Autonomia de la Comunitat Valenciana, aprovat per Llei Orgànica 5/1982 d'1 de juliol, en relació amb el Reial Decret 299/1979, de 26 de gener, correspon al Consell de la Generalitat Valenciana la competència per a l'aprovació definitiva de la meritada modificació del Pla General de València i la seua Comarca en el terme Municipal de Burjassot, i havent desistit la Corporació Municipal de l'ordenació urbanística de l'esmentada zona C integrant del Projecte de Modificació del "Pla General d'Ordenació Urbana de València i la seua comarca adaptat a la solució Sud", l'esmentada aprovació definitiva s'escau únicament pel que fa a les zones A i B.   
Vist els preceptes legals esmentats, la Llei de Procediment Administratiu i altres normes de pertinent i general aplicació, el Govern Valencià acorda:   
Aprovar definitivament la Modificació del Pla General d'Ordenació Urbana de València i la seua Comarca adaptat a la solució Sud en el terme municipal de Burjassot, pel que fa a la creació d'una nova zona verda coneguda com "La Devesa", fent coincidir l'anterior zona verda amb el total d'una zona boscosa tot mantenint la superfície de les zones verdes prevista en el Pla General, i a la modificació de la qualificació d'una determinada zona com "zona d'horta" que passa a ser "zona de tolerància industrial".   
Cosa que es fa pública perquè en prengueu coneixement, tot considerant que el transcrit acord esgota la via administrativa, i que hom podrà interposar-hi recurs de reposició, com a previ al contencioso-administratiu, davant del Consell de la Generalitat Valenciana i en el termini d'un mes, segons el que disposa l'article 52 de la Llei de la Jurisdicció Contencioso-Administrativa.   
València, a 27 de maig de 1985.   
El President de la Generalitat,   
JOAN LERMA I BLASCO